33°54′12,46″S 18°24′40,15″Ø

**Cape Town Stadium** (også kjent som **Green Point Stadium**) i Cape Town, Sør-Afrika er et nybygd stadion som var én av i alt ti arenaer i fotball-VM 2010. På planleggingsstadiet ble stadionet kalt *African Renaissance Stadium* eller *Green Point Stadium*, det sistnevnte er navnet på det tidligere stadionet som lå på denne plassen. 

Stadionet ligger på Green Point, mellom Signal Hill og havet, ikke langt fra sentrum av Cape Town og Victoria & Alfred Waterfront. Sistnevnte sted er et populært turist- og shoppingområde. Stadionet har en kapasitet på 69 070. Stadionet har tilknytning til havnen med en ny veiforbindelse, Granger Bay Boulevard, og er omgitt av en 60 hektar stor bypark.

Tidligere stadion
-----------------

Begynnelsen på det gamle Green Point Stadium under den andre boerkrigen. Det gamle Groenpuntfyr kan sees i bakgrunnen.
Oversiktsbilde over gamle Green Point Stadium, som ble revet i 2007.
Cape Town Stadium ligger ved siden av det nå delvis nedrevede Green Point Stadium, som hadde plass til 18 000 tilskuere. Det erstatter en del av området til Metropolitan Golf Club, som nå har blitt omplassert. 

Det tidligere stadionet, som ble revet i 2007, var et flerbruksstadion som var mest brukt til fotball og som var hjemmebanen til Santos Football Club og Ajax Cape Town på forskjellige tider. Det har også blitt arrangert et stort antall konserter her, blant annet Michael Jackson, U2, Metallica, Paul Simon, Robbie Williams, Coca Cola Colab Massive Mix og 46664-konserten i 2003 til inntekt for aids-ofre.

Navn
----

Cape Town Stadium var tidligere kjent som Green Point Stadium. Dette var et uoffisielt navn på stadionet, og det ble kun kalt Green Point Stadium på grunn av det eldre nedlagte stadionet som brukte samme navn. I oktober 2009 anmodet byens ledelse at hvem som helst kunne komme med navneforslag til stadionet og sende dem til ledelsen via e-post. Det ville tas hensyn til disse forslagene og deretter komme en vurdering, selv om byen hadde stor støtte for å navngi det Cape Town Stadium på grunn av fordeler med publisitet og representasjon av Cape Town under fotball-VM 2010. 

Den 28. oktober 2009 ble stadionet offisielt navngitt som Cape Town Stadium. Imidlertid refererer mange folk fremdeles til stadionet som Green Point Stadium.

Design
------

Utbyggingen av Cape Town Stadium, beliggende på Green Point Common mellom de to landemerkene Table Mountain og Robben Island, begynte i mars 2007. I løpet av bare 33 måneder fullførte fellesentreprenørene Murray & Roberts og WBHO det enorme prosjektet til en kostnad på 4,4 mrd. rand - eller omtrent 600 millioner USD. Arkitektene som var med i prosjektet utgjorde et samarbeid mellom gmp i Tyskland og to lokale selskaper, Louis Karol og Associates og Point Architects. Stadionet i seg selv har 750 rom og 3 000 dører. Rundt 2 500 arbeidere var satt inn i utbyggingen av stadionet og 1 200 håndverkere fikk opplæring av entreprenørene.

Stadionet, som har en utside som er dekket med støyreduserende materiale, har en kapasitet på 68 000 og ble ferdigstilt i desember 2009. Green Point Common, som stadionet ble bygget på, var opprinnelig mye større enn det som nå gjenstår og inkluderte det meste av landet mellom havet og Signal Hill, og strakk seg fra Cape Town sentrum mot Sea Point.

Overtakelse
-----------

Cape Town Stadium ble offisielt overlevert til byen Cape Town 14. desember 2009. I en seremoni foran 200 inviterte gjester mediarepresentanter fra hele verden fikk ordfører av Cape Town, Alderman Dan Platon, nøklene til stadionet som en offisiell bekreftelse på åpningen av Cape Town Stadium.

Åpningskamper
-------------

Den første kampen som ble spilt på Cape Town Stadium var et lokalt oppgjør mellom Ajax Cape Town og Santos 23. januar 2010, og utgjorde en del av den offisielle åpningen av stadionet. Kun 20 000 billetter ble gjort tilgjengelig for arrangementet og disse ble utsolgt i løpet av fredag 15. januar 2010. Fotballfansen ble underholdt av det lokale bandet Freshlyground og et vuvuzela-orkester fremvisning i pausen. 


| Dato | Tid (UTC+2) | Lag 1 | Res. | Lag 2 | Tilskuere |
| --- | --- | --- | --- | --- | --- |
| 23. januar 2010 | 16:00 | Sør-Afrikas flagg Ajax Cape Town | 0(5) - 0(6) | Sør-Afrikas flagg Santos | 20 000 |

  

Den andre kampen på stadionet var også et lokalt Cape Town-oppgjør. De lokale rugbylagene Stormers og Boland Cavaliers spilte mot hverandre som en del av Cape Town Rugby Festival 6. februar 2010. Lokalbandet Flat Stanley deltok i rugbyfestivalen. Kun 40 000 inngangsbilletter ble lagt ut for salg. Dette var imidlertid dobbelt så mange billetter som for fotballfestivalen.


| Dato | Tid (UTC+2) | Lag 1 | Res. | Lag 2 | Tilskuere |
| --- | --- | --- | --- | --- | --- |
| 6. februar 2010 | 16:15 | Sør-Afrikas flagg Vodacom Stormers | 47 - 13 | Sør-Afrikas flagg Boland Inv. XV | 40 000 |

Cape Town Stadium var arena for et tredje testarrangement mandag 22. mars, da alle de 55 000 permanente setene var tilgjengelige for første gang. I alt ble 52 000 billetter solgt. «Cape Town For Jesus», en religiøs sammenkomst adressert av den kjente sørafrikanske evangelisten Angus Buchan, var den første store ikke-sportslige begivenheten som ble arrangert på stadionet. Den ga operatørene av stadionet en ny sjanse til å teste Cape Town Stadium i forkant av fotball-VM 2010. 


| Dato | Tid (UTC+2) | Begivenhet | Kapasitet | Tilskuere |
| --- | --- | --- | --- | --- |
| 22. mars 2010 | 13:00 | Cape Town For Jesus | 55 000 | 52 000 |

Stadionet var sted for et fjerde og siste testarrangement lørdag 10. april. Dette var første gang at stadionet ble brukt om kvelden. En internasjonal U-20 fotballturnering mellom Sør-Afrika, Brasil, Nigeria og Ghana ble spilt på arenaen. Rundt 40 000 personer møtte opp til arrangementet som testet i hvilken grad stadionet var klart til fotball-VM 2010.


| Dato | Tid (UTC+2) | Lag 1 | Res. | Lag 2 | Tilskuere |
| --- | --- | --- | --- | --- | --- |
| 10. april 2010 | 16:30 | Sør-Afrikas flagg Sør-Afrika U-20 | 1–3 | Nigerias flagg Nigeria U-20 | 40 000 |
| 10. april 2010 | 18:00 | Ghanas flagg Ghana U-20 | 0–1 | Brasils flagg Brasil U-20 | 40 000 |
| 10. april 2010 | 20:30 | Sør-Afrikas flagg Sør-Afrika U-20 | 1–3 | Nigerias flagg Nigeria U-20 | 40 000 |

VM i fotball 2010
-----------------

Under VM i fotball ble det spilt fem gruppespillkamper, en åttendedelsfinale, en kvartfinale og en semifinale på Cape Town Stadium.

**Kampoppsett:**


| Dato | Tid (UTC+2) | Lag 1 | Res. | Lag 2 | Runde | Tilskuere |
| --- | --- | --- | --- | --- | --- | --- |
| 11. juni 2010 | 20:30 | Uruguays flagg Uruguay | 0–0 | Frankrikes flagg Frankrike | Gruppe A | 64 100 |
| 14. juni 2010 | 20:30 | Italias flagg Italia | 1–1 | Paraguays flagg Paraguay | Gruppe F | 62 869 |
| 18. juni 2010 | 20:30 | Englands flagg England | 0–0 | Algeries flagg Algerie | Gruppe C | 64 100 |
| 21. juni 2010 | 13:30 | Portugals flagg Portugal | 7–0 | Nord-Koreas flagg Nord-Korea | Gruppe G | 63 644 |
| 24. juni 2010 | 20:30 | Kameruns flagg Kamerun | 1–2 | Nederlands flagg Nederland | Gruppe E | 63 093 |
| 29. juni 2010 | 20:30 | Spanias flagg Spania | 1–0 | Portugals flagg Portugal | Åttendedelsfinale | 62 955 |
| 3. juli 2010 | 16:00 | Argentinas flagg Argentina | 0–4 | Tysklands flagg Tyskland | Kvartfinale | 64 100 |
| 6. juli 2010 | 20:30 |  Uruguay | 2–3 |  Nederland | Semifinale | 62 479 |

Mulig bruk etter fotball-VM
---------------------------

Et konsortium bestående av Sør-Afrikas SAIL og franske Stade de France ble tildelt en servicekontrakt for å drive stadionet og sikre at det forblir et bærekraftig flerbruksstadion etter fotball-VM 2010. Konsortiet, kalt Business Venture Investments 1317, forventes å bli med i ledelsen av stadionet fra januar 2009 og fremover. Bykommunen vil betale konsortiet for å administrere stadionet frem til og under fotball-VM, og deretter skal konsortiet leie Cape Town Stadium fra byen for en periode på ikke mindre enn 10 år og ikke mer enn 30 år.

Etter VM ble stadionkapasiteten redusert til 55 000 slik at det kunne brukes til alle slags store begivenheter, blant annet rugbykamper og musikkonserter. Stadionet vil ha alle slags fasiliteter; suiter, medisinsk avdeling, treningsrom og konferanserom. Konsortiet vil drive stadionet samt administrere og vedlikeholde de avgrensede områdene i den omkringliggende parken og idrettssonen på 85 hektar kalt Green Point Common med inntekter fra salg av billetter.

Referanser
----------

1. ↑  ; arkiv-URL: .
2. ↑  «Venues - Cape Town». FIFA. Arkivert fra originalen 25. mai 2007. Besøkt 26. mai 2007.
3. ↑  «African Renaissance Stadium». Besøkt 26. mai 2007.
4. ↑  «CT Stadium Construction Information». Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 9. januar 2010.  «Arkivert kopi». Archived from the original on 13. februar 2010. Besøkt 6. april 2010. CS1-vedlikehold: Uheldig URL (link)
5. ↑  «All Africa Construction Information». Besøkt 9. januar 2010.
6. ↑  «FIFA.com - Cape Town Stadium». Arkivert fra originalen 4. februar 2019. Besøkt 9. januar 2010.
7. ↑  «City of Cape Town - Cape Town Stadium Opening». Arkivert fra originalen 16. februar 2010. Besøkt 9. januar 2010.  «Arkivert kopi». Arkivert fra originalen 16. februar 2010. Besøkt 6. april 2010.
8. ↑  «SA 2010: frequent questions». southafrica.info. Arkivert fra originalen 3. juni 2007. Besøkt 26. mai 2007.
9. ↑  «southafrica.info Stadium Operator». Besøkt 9. januar 2010.

Eksterne lenker
---------------

* (en) Offisielt nettsted Rediger på Wikidata

* (en) Cape Town Stadium – kategori av bilder, video eller lyd på Commons Rediger på Wikidata
* (en) Most Capetonians support new Green Point Stadium
* (en) *African Renaissance Stadium*
* (en) City of Cape Town - 2010 World Cup
* (en) 360 graders panorama
* (en) Bildegalleri fra utbyggingsperioden
* (en) Cape Town Stadium på nettsiden til City of Cape Town

| * v
* d
* r
Stadioner i fotball-VM 2010 |
| --- |
| 
* Soccer City
* Moses Mabhida Stadium
* Cape Town Stadium
* Ellis Park Stadium
* Loftus Versfeld Stadium
* Nelson Mandela Bay Stadium
* Free State Stadium
* Peter Mokaba Stadium
* Mbombela Stadium
* Royal Bafokeng Stadium

 |

|  |  |
| --- | --- |
| Oppslagsverk/autoritetsdata | VIAF **·** GeoNames
 |